****

**KAZLŲ RŪDOS SAVIVALDYBĖS TARYBA**

# **SPRENDIMAS**

**DĖL KAZLŲ RŪDOS SAVIVALDYBĖS PRIEŠMOKYKLINIO UGDYMO ORGANIZAVIMO MODELIŲ PATVIRTINIMO**

2020 m. rugpjūčio 28 d. Nr. TS-187

Kazlų Rūda

Vadovaudamasi Lietuvos Respublikos vietos savivaldos įstatymo 7 straipsnio 7 punktu, 16 straipsnio 4 dalimi, 18 straipsnio 1 dalimi, Lietuvos Respublikos švietimo įstatymo 58 straipsnio 1 dalies 3 punktu, Lietuvos Respublikos švietimo ir mokslo ministro 2013-11-21 įsakymu Nr. V-1106 patvirtinto Priešmokyklinio ugdymo tvarkos aprašo 7.1 punktu ir atsižvelgdama į Kazlų Rūdos sav. Plutiškių gimnazijos 2020-07-16 raštą Nr.1.10.-162, Kazlų Rūdos sav. Jankų pagrindinės mokyklos 2020-07-28 raštą Nr. SR-72, Kazlų Rūdos sav. Antanavo pagrindinės mokyklos 2020-08-13 raštą Nr. SD-57-(1.2.), Kazlų Rūdos sav. Bagotosios pagrindinės mokyklos 2020-08-13 raštą Nr. SD 1.10-79,Kazlų Rūdos „Saulės“ mokyklos 2020-08-13 raštą Nr. 5-2-159,Kazlų Rūdos „Elmos“ mokyklos-darželio 2020-08-13 raštą Nr. SD-1.10-79, Kazlų Rūdos pradinės mokyklos 2020-08-17 raštą Nr. SD-72 Kazlų Rūdos savivaldybės taryba n u s p r e n d ž i a:

1. Patvirtinti Kazlų Rūdos savivaldybės priešmokyklinio ugdymo organizavimo modelius (pridedama).

2. Pripažinti netekusiu galios Kazlų Rūdos savivaldybės tarybos 2019-06-27 sprendimo Nr. TS-136 „Dėl Kazlų Rūdos savivaldybės priešmokyklinio ugdymo organizavimo modelių patvirtinimo“ 1 punktą.

3. Šis sprendimas įsigalioja 2020 m. rugsėjo 1 dieną.

Šis sprendimas per vieną mėnesį nuo jo paskelbimo arba įteikimo dienos gali būti skundžiamas Lietuvos Respublikos ikiteisminio administracinių ginčų nagrinėjimo tvarkos įstatymo nustatyta tvarka Lietuvos administracinių ginčų komisijos Kauno apygardos skyriui (Laisvės al. 36, 44240 Kaunas) arba Regionų apygardos administracinio teismo Kauno rūmams (A. Mickevičiaus g. 8A, 44312 Kaunas) Lietuvos Respublikos administracinių bylų teisenos įstatymo nustatyta tvarka.

Savivaldybės meras Mantas Varaška

PATVIRTINTA

Kazlų Rūdos savivaldybės tarybos

2020 m. rugpjūčio 28 d.

sprendimu Nr. TS-187

**KAZLŲ RŪDOS SAVIVALDYBĖS PRIEŠMOKYKLINIO UGDYMO ORGANIZAVIMO MODELIAI**

**I SKYRIUS**

**BENDROSIOS NUOSTATOS**

1. Priešmokyklinio ugdymo organizavimo forma yra priešmokyklinio ugdymo grupė (toliau tekste – Grupė). Laisvasis mokytojas gali pasirinkti ir individualią priešmokyklinio ugdymo organizavimo formą.

2. Priešmokyklinis ugdymas:

2.1. pradedamas teikti vaikui, kai tais kalendoriniais metais jam sueina 6 metai;

2.2. gali būti teikiamas anksčiau tėvų (globėjų) sprendimu, bet ne anksčiau, negu vaikui sueina 5 metai;

2.3. vykdomas pagal Priešmokyklinio ugdymo bendrąją programą (toliau tekste – Programa), kurios minimali trukmė yra:

2.3.1. 640 valandų per metus,

2.3.2. 160 valandų per metus, jeigu gydytojų konsultacinė komisija (toliau tekste – GKK) vaikui yra paskyrusi ugdymą namie 12 mėnesių,

2.3.3. 5 valandos per savaitę, jeigu GKK vaikui yra paskyrusi ugdymą namie ne trumpiau kaip 1 mėnesį,

2.3.4. antrus metus pagal Programą vaikai nėra ugdomi.

3. Ugdomoji kalba – lietuvių kalba.

4. Pagal Programą vaikas gali būti ugdomas (ugdytis) šeimoje. Vaikų ugdymą (ugdymąsi) šeimoje tėvams (globėjams) padeda organizuoti Kazlų Rūdos sav. Plutiškių gimnazija, vadovaudamasi Lietuvos Respublikos Vyriausybės 2020 m. gegužės 20 d. nutarimu Nr. 504 patvirtintu Ugdymosi šeimoje įgyvendinimo tvarkos aprašu.

5. Grupė:

5.1. su pradine klase nejungiama;

5.2. gali būti jungiama su ikimokyklinio ugdymo grupe (toliau tekste – Jungtinė grupė). Jungtinėje grupėje vykdomos priešmokyklinio ir ikimokyklinio ugdymo programos.

6. Jungtinė grupė, kurioje vaikų, ugdomų pagal:

6.1. priešmokyklinio ugdymo programą, yra daugiau, vadinama priešmokyklinio ugdymo grupe ir joje dirba priešmokyklinio ugdymo pedagogas (-ai).

6.2. ikimokyklinio ugdymo programą, yra daugiau, vadinama ikimokyklinio ugdymo grupe, joje dirba ikimokyklinio ugdymo pedagogas (-ai).

**II SKYRIUS**

**PRIEŠMOKYKLINIO UGDYMO ORGANIZAVIMO MODELIAI**

7. **I modelis**.

7.1. Grupės veiklos trukmė per dieną – 10 val.;

7.2. Grupės ugdymo plane nustatytų atostogų metu, kai nevykdoma priešmokyklinė ugdomoji veikla, organizuojamas vaikų užimtumas. Jeigu vaikas, tėvų (globėjų) prašymu, Grupės atostogų dienomis nelanko, tėvai (globėjai) už išlaikymą Grupėje tomis dienomis nemoka;

7.3. tėvai (globėjų), už vaikų išlaikymą, moka Kazlų Rūdos savivaldybės tarybos nustatyta tvarka;

7.4. Grupėje dirba priešmokyklinio ugdymo pedagogas ir auklėtojo padėjėjas;

7.5. Kazlų Rūdos pradinėje mokykloje dviejose Grupėsetaikomas pirmasis priešmokyklinio ugdymo organizavimo modelis.

8. **II modelis.**

8.1. Grupės veiklos trukmė per dieną – 11 val.;

8.2. priešmokyklinio ugdymo grupė jungiama su ikimokyklinio ugdymo grupe;

8.3. tėvai (globėjų), už vaikų išlaikymą, moka Kazlų Rūdos savivaldybės tarybos nustatyta tvarka;

8.4. Grupėje dirba priešmokyklinio/ikimokyklinio ugdymo pedagogas ir auklėtojo padėjėjas;

8.5. Kazlų Rūdos sav. Antanavo, Bagotosios ir Jankų pagrindinėse mokyklose vienoje Grupėjetaikomas antrasis priešmokyklinio ugdymo organizavimo modelis.

9. **III modelis.**

9.1. Grupės veiklos trukmė per dieną – 4 val.;

9.2. priešmokyklinio ugdymo grupė jungiama su ikimokyklinio ugdymo grupe;

9.3.Grupėje dirba priešmokyklinio/ikimokyklinio ugdymo pedagogas ir auklėtojo padėjėjas;

9.4. Kazlų Rūdos sav. Plutiškių gimnazijoje, Kazlų Rūdos „Elmos“ mokykloje-darželyjeir Kazlų Rūdos pradinėje mokykloje vienoje Grupėje taikomas trečiasis priešmokyklinio ugdymo organizavimo modelis.

10. **IV modelis**.

10.1. Grupės veiklos trukmė per dieną – 4 val.;

10.2. atostogų, nustatytų priešmokyklinio ugdymo Grupės ugdymo plane, metu vaikai mokyklos nelanko;

10.3. Grupėje dirba priešmokyklinio ugdymo specialusis pedagogas ir mokytojo padėjėjas;

10.4. Kazlų Rūdos „Saulės“ mokykloje vienoje Grupėje taikomas ketvirtasis priešmokyklinio ugdymo organizavimo modelis.

**III SKYRIUS**

**BAIGIAMOSIOS NUOSTATOS**

11. Mokyklų direktoriai atsako už šio sprendimo įgyvendinimą.

12. Sprendimo įgyvendinimo priežiūrą vykdo Kazlų Rūdos savivaldybės administracijos Švietimo, kultūros ir sporto skyrius.

\_\_\_\_\_\_\_\_\_\_\_\_\_\_\_\_\_\_\_\_